APSTIPRINĀTS

Ķekavas novada pašvaldības

Iepirkumu komisijas

2016.gada 11.aprīļa sēdē,

protokols Nr.14

IEPIRKUMA PROCEDŪRAS

**Pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde Jaunatnes ielā 2, Valdlaučos, Ķekavas pagastā, Ķekavas novadā**

**NOTEIKUMI**

**ID Nr. ĶNP 2016/13**

Ķekavas pagasts, Ķekavas novads, 2016

**SATURS**

**1. VISPĀRĪGĀ INFORMĀCIJA........................................................................................... 3**

1.1. Iepirkuma nosaukums, identifikācijas numurs un metode.................................................. 3

1.2. Pasūtītājs ............................................................................................................................. 3

1.3. Kontaktpersona ................................................................................................................... 3

1.4. Noteikumu saņemšana ........................................................................................................ 3

1.5. Papildu informācijas sniegšana ........................................................................................... 3

1.6. Piedāvājuma saturs un noformēšanas prasības ................................................................... 3

1.7. Piedāvājuma iesniegšanas kārtība ....................................................................................... 4

**2. INFORMĀCIJA PAR IEPIRKUMA PRIEKŠMETU .................................................... 4**

2.1. Iepirkuma priekšmeta apraksts ........................................................................................... 4

2.2. Līguma izpilde .................................................................................................................... 4

2.3. Līguma izpildes vieta .......................................................................................................... 4

2.4. Objekta apskate .................................................................................................................. 4

**3. IESNIEDZAMIE DOKUMENTI ...................................................................................... 5**

3.1. Pieteikums........................................................................................................................... 5

3.2. Atlases prasības un iesniedzamie dokumenti...................................................................... 5

3.3. Tehniskais piedāvājums ...................................................................................................... 6

3.4. Finanšu piedāvājums........................................................................................................... 6

**4. PIEDĀVĀJUMU VĒRTĒŠANA ....................................................................................... 6**

4.1. Piedāvājuma izvēles kritērijs .............................................................................................. 6

4.2. Piedāvājumu vērtēšanas pamatnoteikumi ........................................................................... 6

4.3. Piedāvājumu noformējuma pārbaude ................................................................................. 6

4.4. Pretendentu atlase ............................................................................................................... 7

4.5. Piedāvājumu atbilstības pārbaude ....................................................................................... 7

4.6. Piedāvājuma vērtēšana ........................................................................................................ 7

**5. IEPIRKUMA UZVARĒTĀJA NOTEIKŠANA UN LĪGUMA SLĒGŠANA................ 7**

5.1. Informācijas pārbaude pirms lēmuma par Iepirkuma līguma slēgšanas tiesību piešķiršanu

pieņemšanas ............................................................................................................................... 7

5.2. Lēmuma par Iepirkuma rezultātiem pieņemšana un paziņošana, Iepirkuma līguma slēgšana ...................................................................................................................................... 7

**6. NOTEIKUMU PIELIKUMU SARAKSTS....................................................................... 8**

PIETEIKUMS ............................................................................................................................ 9

TEHNISKĀ SPECIFIKĀCIJA ................................................................................................. 11

FINANŠU PIEDĀVĀJUMS..................................................................................................... 14

APLIECINĀJUMS PAR PIEREDZI ........................................................................................ 15

OBJEKTA APSEKOŠANAS REĢISTRĀCIJAS LAPA ........................................................ 17

**1. VISPĀRĪGĀ INFORMĀCIJA**

**1.1. Iepirkuma nosaukums, identifikācijas numurs un metode**

Pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde Jaunatnes ielā 2, Valdlaučos, Ķekavas pagastā, Ķekavas novadā. Identifikācijas Nr.ĶNP 2016/13, (turpmāk – Iepirkums) tiek veikts saskaņā ar Publisko iepirkumu likuma (turpmāk – PIL) 8.2 pantu.

**1.2. Pasūtītājs**

Pasūtītāja nosaukums: Ķekavas novada pašvaldība.

NMR kods: 90000048491.

Juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

Pasūtītāja profila adrese: [www.kekava.lv](http://www.kekava.lv)

Bankas rekvizīti: AS „SEB banka”.

Bankas kods: UNLALV2X.

Konta Nr. LV62UNLA0050014272800.

**1.3. Kontaktpersona**

1.3.1. Kontaktpersona par Iepirkuma nolikumu: Līga Blate, tālruņa numurs: +371 67935803, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

1.3.2. Kontaktpersona par tehnisko specifikāciju: Jānis Vītoliņš, tālruņa numurs: +371 67847167, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

**1.4. Noteikumu saņemšana**

1.4.1. Noteikumus ieinteresētie piegādātāji var saņemt tos lejuplādējot elektroniskajā formātā Pasūtītāja interneta mājaslapā [www.kekava.lv](http://www.kekava.lv) sadaļā „Publiskie iepirkumi”.

1.4.2. Lejuplādējot noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā pie noteikumiem.

**1.5. Papildu informācijas sniegšana**

1.5.1. Ieinteresētais piegādātājs jautājumus par Iepirkuma noteikumiem uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: [iepirkumi@kekava.lv](mailto:iepirkumi@kekava.lv).

1.5.2. Iepirkuma komisija atbildi uz ieinteresētā piegādātāja rakstisku jautājumu par Iepirkuma norisi vai tā noteikumiem sniedz iespējami īsākā laikā.

1.5.3. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā www.kekava.lv sadaļā „Publiskie iepirkumi”.

1.5.4. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

**1.6. Piedāvājuma saturs un noformēšanas prasības**

1.6.1. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

1.6.2. Uz piedāvājuma iesaiņojuma jānorāda pasūtītāja nosaukums un adrese, iepirkuma procedūras nosaukums un identifikācijas numurs, atzīme „Neatvērt līdz **2016.gada 9.maijam plkst.11:00**”.

1.6.3. Iepirkumā iesniedz piedāvājuma dokumentu oriģinālu un kopiju. Uz piedāvājuma oriģināla titullapas jābūt norādei „ORIĢINĀLS”, bet uz piedāvājuma kopijas titullapas jābūt norādei „KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.

1.6.4. Piedāvājuma dokumentiem:

1.6.4.1. jābūt latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;

1.6.4.2. piedāvājuma dokumentu lapām jābūt numurētām;

1.6.4.3. visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu;

1.6.4.4. piedāvājumam ir jābūt skaidri salasāmam, bez labojumiem un dzēsumiem.

1.6.5. Piedāvājuma dokumenti jāsakārto šādā secībā:

1.6.5.1. titullapa ar norādi – Iepirkumam “Pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde Jaunatnes ielā 2, Valdlaučos, Ķekavas pagastā., Ķekavas novadā”, identifikācijas Nr.ĶNP 2016/13, pretendenta nosaukums, reģ. Nr., juridiskā adrese, tālrunis;

1.6.5.2. satura rādītājs;

1.6.5.3. iesniedzamie dokumenti un pretendenta atlases dokumenti, saskaņā ar Iepirkuma noteikumu 3. nodaļu.

1.6.6. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.

**1.7. Piedāvājuma iesniegšanas kārtība**

1.7.1. Piedāvājumu iesniedz personīgi vai nosūta pa pastu Ķekavas novada pašvaldības Iepirkuma komisijai līdz **2016. gada 9.maijam** plkst. 11:00, adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

1.7.2. Iepirkuma komisija neatvērtu piedāvājumu nosūta pa pastu uz pretendenta norādīto adresi, ja piedāvājums iesniegts vai piegādāts Pasūtītājam pēc Iepirkuma noteikumu 1.7.1. apakšpunktā norādītā piedāvājuma iesniegšanas termiņa beigām.

**2. INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts**

2.1.1. Iepirkuma priekšmets ir pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde Jaunatnes ielā 2, Valdlaučos, Ķekavas pagastā, Ķekavas novadā, saskaņā ar tehniskajā specifikācijā (2. pielikums) un tehniskajos noteikumos noteiktajām prasībām.

2.1.2. Iepirkuma nomenklatūra (CPV kods): 71320000-7 (Inženiertehniskās projektēšanas pakalpojumi), 71000000-8 (Arhitektūras, būvniecības, inženiertehniskie un pārbaudes pakalpojumi).

2.1.3. Piedāvājumu var iesniegt par katru iepirkuma priekšmeta daļu atsevišķi vai par abām iepirkuma priekšmeta daļām, bet par pilnu iepirkuma priekšmeta apjomu. Tiks vērtēta katra iepirkuma priekšmeta daļa atsevišķi.

**2.2. Līguma izpilde**

2.2.1. Pakalpojuma izpildes termiņš - 6 mēnešu laikā no Iepirkuma līguma noslēgšanas brīža;

2.2.2. Pakalpojuma sniegšanas kārtība, līgumslēdzējpušu atbildības nosacījumi, samaksas kārtība par sniegto Pakalpojumu tiks noteikta Iepirkuma līgumā. 10 (desmit) darba dienu laikā pēc Iepirkuma līguma noslēgšanas Pretendentam ir jāiesniedz bankas līguma izpildes nodrošinājums vai jāiemaksā Izpildītāja naudas kontā līguma izpildes nodrošinājums 10% apmērā no līguma summas. Pretendentam jānodrošina, ka Bankas līguma izpildes nodrošinājums ir spēkā līdz projekta realizācijas beigām.

**2.3. Līguma izpildes vieta**

Ķekavas novada administratīvā teritorija.

**2.4. Objekta apskate**

2.4.1. Objekta apskate un sapulce notiks 2016.gada 26.aprīlī plkst.11:00, pulcēšanās Pirmsskolas izglītības iestādē “Zvaigznīte” Jaunatnes ielā 2, Valdlaučos, Ķekavas pagastā., Ķekavas novadā.

2.4.2. Apsekošanas fakts tiek fiksēts Objekta apsekošanas reģistrācijas lapā atbilstoši nolikuma 5.pielikumam, kuru paraksta piegādātāja un pasūtītāja pārstāvji.

**3. IESNIEDZAMIE DOKUMENTI**

**3.1. Pieteikums**

3.1.1. Pretendenta pieteikums dalībai Iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai (1. pielikums).

3.1.2. Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un līgumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.

3.1.3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

3.1.4. Izziņa no Uzņēmumu reģistra, vai citas valsts līdzvērtīgas iestādes par amatpersonu paraksta tiesībām.

**3.2. Atlases prasības un iesniedzamie dokumenti**

3.2.1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei.

3.2.2. Atlases prasības:

3.2.2.1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām jābūt reģistrētām LR Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.

3.2.2.2. Pretendents uz Iepirkuma līguma slēgšanas brīdi ir reģistrēts Latvijas Republikas Būvkomersantu reģistrā.

3.2.2.3. Pretendentam iepriekšējo 3 (trīs) gadu laikā (no 2013.gada līdz piedāvājuma iesniegšanas brīdim) ir pieredze vismaz 1 (viena) līdzīga (pēc finanšu apjoma, rakstura un platības) tehniskā projekta izstrādē (projektam jābūt saskaņotam un akceptētam).

3.2.2.4. Pretendents Iepirkuma līguma izpildē nodrošinās būvprojektu vadītāju/sertificētu speciālistu vispārējā ēku projektēšanā, kurš iepriekšējo 3 (trīs) gadu laikā (no 2013. gada līdz piedāvājuma iesniegšanas brīdim) ir izpildījis vismaz 1 (vienu) līgumu par līdzīga (pēc finanšu apjoma, rakstura un platības) tehniskā projekta izstrādi (projektam jābūt saskaņotam un akceptētam). Speciālists ir darba tiesiskās attiecībās ar pretendentu vai ir parakstījis apliecinājumu par dalību Pakalpojuma izpildē.

3.2.2.5. Pretendents nepieciešamības gadījumā Iepirkuma līguma izpildē nodrošinās sertificētu speciālistu ceļu projektēšanā, meliorācijas projektēšanā, ūdensvadu un kanalizācijas vadu projektēšanā, lietus ūdens kanalizācijas projektēšanā kā arī siltumapgādes un ventilācijas sistēmu projektēšanā.

3.2.3. Iesniedzamie dokumenti:

3.2.3.1. Ja nav izveidota personālsabiedrība, tad personu grupa iesniedz visu personu grupas dalībnieku parakstītu saistību raksta (protokolu, vienošanos, citu dokumentu) kopiju, kas apliecina, ka noteiktajā termiņā izveidos personālsabiedrību pasūtījuma izpildei.

3.2.3.2. Fiziskām personām – LR Valsts ieņēmumu dienesta nodokļu maksātāja reģistrācijas apliecības apliecināta kopija.

3.2.3.3. Pretendents, kurš nav reģistrēts LR Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

3.2.3.4. Pretendents, kurš nav reģistrēts LR Būvkomersantu reģistrā, iesniedz apliecinājumu, ka uz līguma noslēgšanas brīdi tas būs reģistrēts LR Būvkomersantu reģistrā. Apliecinājuma teksts ir iekļauts Pieteikumā (1. pielikums) un papildus apliecinājumu (atsevišķā dokumentā) nav nepieciešams iesniegt.

3.2.3.5. Apliecinājums par 3.2.2.3.apakšpunktā minēto pretendenta iepriekšējo (trīs) gadu laikā iegūto pieredzi (4. pielikums).

3.2.3.6. Apliecinājums par 3.2.2.4.apakšpunktā minētā speciālista iepriekšējo 3 (trīs) gadu laikā iegūto pieredzi (4.pielikums) un šī speciālista kompetenci apliecinoša dokumenta kopija, ja informācija nav pieejama BIS būvspeciālistu reģistrā. Speciālistam, kuram profesionālā kvalifikācija ir iegūta ārpus LR, jāiesniedz LR kompetentas institūcijas izdotu profesionālās kvalifikācijas atzīšanas apliecību vai sertifikātu, vai arī citu dokumentu, kas apliecina ārvalstīs iegūtās izglītības un profesionālās kvalifikācijas atbilstību LR noteiktajām prasībām, kopija.

3.2.3.7. 3.2.2.4.apakšpunktā minētā speciālista apliecinājums par gatavību piedalīties Pakalpojuma izpildē.

3.2.3.8. vismaz 1 (viena) atsauksme par Pretendenta pēdējo 3 (trīs) gadu laikā īstenotu funkcionāli līdzīgu (pēc finanšu apjoma, rakstura un platības) tehniskā projekta izstrādi un autoruzraudzību.

**3.3. Tehniskais piedāvājums**

3.3.1. Pretendenta piedāvātais Pakalpojuma izpildes termiņš ir atbilstošs Iepirkuma noteikumu 2.2.1.apakšpunkta prasībām. Pretendents piedāvāto Pakalpojuma izpildes termiņu norāda Pieteikumā (1. pielikums);

3.3.2. Pretendenta izpratne par Tehnisko specifikāciju un gatavība to izpildīt, iesniedzot izvērstu Pakalpojuma izpildes kalendāro grafiku, kurā atspoguļo plānoto darbu izpildes termiņus pa nedēļām (nenorādot konkrētus mēnešus, grafikā katram darba veidam jānorāda darba uzsākšanas laiks un darba pabeigšanas laiks) nepārsniedzot Iepirkuma noteikumu 2.2.1.apakšpunktā noteikto termiņu.

**3.4. Finanšu piedāvājums**

Finanšu piedāvājumā (3. pielikums) norādītajām cenām ir jābūt norādītām euro (EUR), aprēķinot un norādot piedāvātās cenas ar precizitāti divi cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar Pakalpojuma izpildi.

**4. PIEDĀVĀJUMU VĒRTĒŠANA**

**4.1. Piedāvājuma izvēles kritērijs**

Iepirkuma noteikumiem atbilstošs piedāvājums ar zemāko cenu EUR bez PVN.

**4.2. Piedāvājumu vērtēšanas pamatnoteikumi**

4.2.1. Pasūtītājs pārbauda piedāvājumu atbilstību Iepirkuma noteikumos noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju katrā daļā atsevišķi.

4.2.2. Iepirkuma komisija piedāvājumu vērtēšanu veic slēgtās sēdēs šādos posmos:

4.2.2.1. piedāvājumu noformējuma pārbaude;

4.2.2.2. pretendentu atlase;

4.2.2.3. piedāvājumu atbilstības pārbaude;

4.2.2.4. piedāvājumu vērtēšana.

4.2.3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

**4.3. Piedāvājumu noformējuma pārbaude**

4.3.1. Iepirkuma komisija novērtē katra piedāvājuma atbilstību Iepirkuma noteikumu 1.6.apakšpunktā noteiktajām prasībām un to vai iesniegti Iepirkuma noteikumu 3.2.3.apakšpunktā noteiktie dokumenti.

4.3.2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.

**4.4. Pretendentu atlase**

4.4.1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Iepirkuma noteikumu 3.2. un 3.2.2.apakšpunktos noteiktajām pretendentu atlases prasībām.

4.4.2. Ja pretendents neatbilst kādai no Iepirkuma noteikumu 3.2. un 3.2.2.apakšpunktos noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

**4.5. Piedāvājumu atbilstības pārbaude**

4.5.1. Iepirkuma komisija pārbauda vai piedāvājums atbilst Iepirkuma noteikumu 3.3.apakšpunkta prasībām.

4.5.2. Ja tehniskais piedāvājums neatbilst Iepirkuma noteikumu prasībām, Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

**4.6. Piedāvājuma vērtēšana**

4.6.1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.

4.6.2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 48.panta noteikumiem. Ja Iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

4.6.3. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.

**5. IEPIRKUMA UZVARĒTĀJA NOTEIKŠANA UN LĪGUMA SLĒGŠANA**

**5.1. Informācijas pārbaude pirms lēmuma par Iepirkuma līguma slēgšanas tiesību piešķiršanu pieņemšanas**

5.1.1. PIL 8.2 panta piektās daļas minēto apstākļu esamību attiecībā uz pretendentu, kuram būtu piešķiramas Iepirkuma līguma slēgšanas tiesības, Iepirkuma komisija pārbauda saskaņā ar PIL 8.2 panta septīto daļu. Ja Iepirkuma komisija konstatē PIL 8.2 panta piektās daļas 2. punktā minētos apstākļus, tā rīkojas atbilstoši PIL 8.2 panta astotās daļas 2. punktam.

5.1.2. Ja pretendents, kuram būtu piešķiramas Iepirkuma līguma slēgšanas tiesības, ir piegādātāju apvienība, Iepirkuma komisija pārbauda PIL 8.2 panta piektās daļas minēto apstākļu esamību attiecībā uz piegādātāju apvienības biedru.

**5.2. Lēmuma par Iepirkuma rezultātiem pieņemšana un paziņošana, Iepirkuma līguma slēgšana**

5.2.1. Par uzvarētāju Iepirkumā katrā daļā atsevišķi tiks atzīts pretendents, kurš būs iesniedzis Iepirkuma noteikumu prasībām atbilstošu piedāvājumu ar zemāko cenu.

5.2.2. Visi pretendenti tiek rakstveidā informēti par Iepirkuma rezultātiem 3 (trīs) darbadienu laikā no lēmuma par Iepirkuma līguma slēgšanas tiesību piešķiršanu pieņemšanas dienas.

5.2.3. Iepirkuma uzvarētājam Iepirkuma līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas. Ja norādītajā termiņā uzvarētājs neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.

5.2.4. Ja izraudzītais pretendents atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu konkrētajā daļā.

5.2.5. Atbilstoši PIL 8.2 panta trīspadsmitajai daļai Iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts Pasūtītāja mājaslapā. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. Iepirkuma noteikumos.

**6. NOTEIKUMU PIELIKUMU SARAKSTS**

1.pielikums - Pieteikums (veidlapa).

2.pielikums - Tehniskā specifikācija.

3.pielikums - Finanšu piedāvājums (veidlapa).

4.pielikums – Apliecinājums par pieredzi (veidlapa).

5.pielikums – Objekta apsekošanas reģistrācijas lapa (veidlapa).

Komisijas priekšsēdētājs A.Liškovskis

1.pielikums

Iepirkuma, ID Nr. ĶNP 2016/13, noteikumiem

*Uz pretendenta veidlapas*

|  |  |  |
| --- | --- | --- |
|  |  |  |
| sastādīšanas vieta |  | datums |

**PIETEIKUMS DALĪBAI IEPIRKUMĀ**

**“Pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde Jaunatnes ielā 2, Valdlaučos, Ķekavas pagastā, Ķekavas novavadā”**

Iepirkuma identifikācijas Nr. ĶNP 2016/13

|  |  |  |  |
| --- | --- | --- | --- |
| Informācija par pretendentu\* | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
|  | | | |
| Finanšu rekvizīti\* | | | |
| Kredītiestādes nosaukums: |  | | |
| Kredītiestādes kods: |  | | |
| Konta numurs: |  | | |
|  | | | |
| Informācija par pretendenta kontaktpersonu (atbildīgo personu)\* | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

* 1. Saskaņā ar Iepirkuma noteikumiem, mēs, apakšā parakstījušies, apstiprinām, ka piekrītam Iepirkuma noteikumu prasībām un piedāvājam veikt tehniskā projekta izstrādi \_\_\_ (\_\_\_\_\_\_\_) mēnešu laikā no līguma noslēgšanas brīža;

1. Ja pretendents ir piegādātāju apvienība:

2.1. personas, kuras veido piegādātāju apvienību (nosaukums, reģ. Nr., juridiskā adrese):

2.2. katras personas atbildības apjoms %:

3. Mēs apliecinām, ka:

3.1. uz iepirkuma līguma noslēgšanas brīdi būsim reģistrēti Latvijas Republikas Būvkomersantu reģistrā;

3.2. nekādā veidā neesam ieinteresēti nevienā citā piedāvājumā, kas iesniegti Iepirkumā;

3.3. nav tādu apstākļu, kuri liegtu piedalīties Iepirkumā un pildīt Iepirkuma noteikumos

un tehniskajā specifikācijā norādītās prasības;

3.4. tehniskajā dokumentācijā nav būtisku nepilnību, kas palielinātu veicamo darbu apjomus un izmaksas, kā arī, ka nebūtiskas nepilnības nekalpos par pamatu neparedzētiem izdevumiem;

3.5. mums ir visa nepieciešamā tehnika, iekārtas un programmatūras kvalitatīvai pakalpojuma sniegšanai;

3.6. darbu apjomu saraksti un iekārtu saraksti būs sagatavoti tādā formā, lai tos varētu izmantot kā tehniskās specifikācijas turpmāk izsludinātajā iepirkumā par tehniskā projekta izstrādi un autoruzraudzību;

3.7. darbu apjomu pozīcijas apraksts būs sagatavots tik plaši un viennozīmīgi saprotami, lai Pretendenti būvdarbu iepirkumā saprastu Pasūtītāja prasības, bet Pasūtītājs saprastu Pretendentu piedāvājumus par būvdarbiem.

4. Mēs apņemamies:

4.1. ievērot Iepirkuma noteikumus;

4.2. atzīt sava piedāvājuma spēkā esamību līdz Iepirkuma komisijas lēmuma pieņemšanai par pasūtījuma piešķiršanu, bet gadījumā, ja tiksim atzīti par uzvarētāju – līdz Iepirkuma līguma noslēgšanai;

4.3. slēgt Iepirkuma līgumu un izpildīt visus līguma pamatnosacījumus, ja Pasūtītājs izvēlējies šo piedāvājumu.

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma noteikumu prasībām. Sniegtā informācija un dati ir patiesi.

Piedāvājuma dokumentu pakete sastāv no ( ) lapām.

Paraksts:

Vārds, uzvārds:

Amats:

z.v.

Pieteikums sastādīts un parakstīts 2016. gada .\_ .

\* - pretendentam jāaizpilda tukšās vietas šajā formā.

*Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā.*

2.pielikums

Iepirkuma, ID Nr. ĶNP 2016/13, noteikumiem

**TEHNISKĀ SPECIFIKĀCIJA**

###### Projektēšanas uzdevums

**Pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde**

1. **Pasūtītājs:**

Ķekavas novada pašvaldība, NMR kods 90000048491, Gaismas iela 19 k-9-1, Ķekava, Ķekavas pagasts, Ķekavas novads, LV-2123.

1. **Zemes gabala raksturojums:**
   1. Ķekavas novada pašvaldības pirmsskolas izglītības iestāde “Zvaigznīte” Jaunatnes iela 2, Valdlauči, Ķekavas pagasts, Ķekavas novads, **ēkas** kad. Nr. **8070 0010 1140 01**.
   2. Zemes gabala tiesiskais valdītājs – Ķekavas novada pašvaldība, NMR kods 90000048491, Gaismas iela 19 k-9-1, Ķekava, Ķekavas pagasts, Ķekavas novads, LV-2123.
   3. Objekta raksturojums – **pagraba stāva, cokola pārbūve atbilstoši “Ēku energoefektivitātes likumam”, kā arī pieguļošās teritorijas pārbūves būvprojekta izstrāde.**
2. **Objekta novietojums:**

Objekta adrese: Jaunatnes iela 2, Valdlauči, Ķekavas pagasts, Ķekavas novads, LV-2123, **ēkas** kad. Nr. **8070 0010 1140 01**.

1. **Mērķis:**

Uzlabot Ķekavas novada pašvaldības pirmsskolas izglītības iestādes “Zvaigznīte” energoefektivitāti, veicot siltā ūdens cirkulācijas sistēmas un padeves maģistrālo guļvadu pārbūvi, pagraba stāva, cokola pārbūvi atbilstoši “Ēku energoefektivitātes likumam” un pieguļošās teritorijas pārbūvi, lai veiktu pagraba stāva aizsardzību pret nokrišņu un grunts ūdeņu iekļūšanu pagraba stāvā. Objekts - Ķekavas novada pašvaldības pirmsskolas izglītības iestāde “Zvaigznīte”, Jaunatnes iela 2, Valdlauči, Ķekavas pagasts, Ķekavas novads, LV-2123.

1. **Darba sastāvs un metodoloģija:**

5.1. **„Pasūtītājs”** nodrošina ar tehniskajiem noteikumiemun aktuālo topogrāfiju.

5.2**. „Izpildītājs”:**

* + 1. Norīko sertificētus būvspeciālistus būvniecības ieceres dokumentu izstrādāšanai.
    2. Sagatavo, iesniedz un saņem būvniecības ieceres uzsākšanai un akceptam (līdz būvdarbu uzsākšanai) nepieciešamos dokumentus, tehniskos noteikumus, saskaņojumus Ķekavas novada pašvaldības būvvaldē un citās ieinteresētajās organizācijās, atbilstoši Latvijas Republikā spēkā esošiem būvniecības procesus regulējošiem normatīviem aktiem.
    3. Sagatavo un iesniedz Pasūtītājam izskatīšanai principiālus priekšlikumus projekta risinājumam.
    4. Izstrādā būvprojektu saskaņā ar Ķekavas novada pašvaldības izstrādātajiem tehniskajiem noteikumiem.
    5. Koriģē būvprojektu atbilstoši Pasūtītāja norādījumiem un iesniedz to Pasūtītājam izskatīšanai un akceptam.
    6. Pasūtītāja akceptē variantu saskaņot ar visām ieinteresētajām institūcijām, zemes īpašniekiem un lietotājiem.
    7. Saņemt tehniskos noteikumus projekta izstrādei no SIA ”Ķekavas nami”
    8. Veikt projekta saskaņošanu ar SIA ”Ķekavas nami” un PII ”Zvaigznīte”.
    9. Saņem būvniecības ieceres akceptu Ķekavas novada pašvaldības būvvaldē un Ķekavas novada pašvaldības pirmsskolas izglītības iestādē “Zvaigznīte”.

1. **Speciālie noteikumi:**
   1. Būvprojektu izstrādāt, ievērojot Latvijas Republikā spēkā esošos noteikumus, būvnormatīvus, Latvijas valsts standartus, tehnisko noteikumu prasības.
   2. Būvprojektu izstrādāt uz topogrāfiskā plāna mērogā 1:500.
   3. Būvprojektu izstrādāt atbilstoši Ķekavas novada pašvaldības u.c. institūciju izsniegto tehnisko noteikumu prasībām.
   4. Projektēt esošo inženierkomunikāciju aizsardzību saskaņā ar atbilstošo institūciju izsniegtajiem tehniskajiem noteikumiem, Latvijas Republikas Būvnormatīvu un standartu prasībām.
   5. Projekta ietvaros jāsagatavo un jāiesniedz 6 sējumi papīra formā un elektroniskā formā.
   6. Visiem tehniskā projekta risinājumiem jābūt ekonomiski pamatotiem un iepriekš saskaņotiem ar Pasūtītāju.
   7. Izstrādājot būvprojektu atsegt būves pamatus/pagraba sienas līdz pamatu pēdas līmenim un izstrādāt risinājumu esošo pamatu, pagraba sienu pārbūves un hidroizolācijas ierīkošanu.
   8. Paredzēt pamatu ārsienas un durvju, konstruktīvo elementu siltināšanu atbilstoši Ministru kabineta 2013 gada 09. janvārī izstrādātajiem noteikumiem “Ēku energoefektivitātes likums”.
   9. Paredzēt darbu tehnoloģijas izstrādē esošo konstrukciju virsmas attīrīšanu, šuvju aizdari, konstrukciju žāvēšanu.
   10. Paredzēt siltā ūdens cirkulācijas sistēmas un padeves projekta izstrādi pagraba stāvā, kas sevī ietvertu:

* Apkures maģistrālo guļvadu maiņu,
* Stāvvadu regulējošo, noslēdzošo ventiļu maiņu,
* Radiatoru,
* Siltummezgla rekonstrukcija (apjomu precizēt darba gaitā).
  1. Paredzēt pagraba stāva piespiedu ventilācijas projekta izstrādi.
  2. Elektrosaimniecības pārbūvi pagraba stāvā.
  3. Paredzēt pagraba stāvā bojāto konstrukciju un mezglu pārbūves projekta izstrādi.
  4. Pagraba stāva kosmētisko remontu, grīdas seguma atjaunošanu.
  5. Ārējo kāpņu un durvju nomaiņu.
  6. Paredzēt ap ēku jaunu betona bruģa/plākšņu apmali.
  7. Paredzēt lietus ūdens noteku sistēmu projektu. Lietus ūdens kanalizācijas pārbūvi:
* Teritorijā veikt planējumu, lai lietus ūdens tiktu novirzīts no ēkas pamatiem,
* Paredzēt lietus ūdens novadīšanu no lietus ūdens notekām,
* Paredzēt lietus ūdens, nokrišņu efektīvu novadi uz lietus ūdens kanalizāciju.
  1. Paredzēt braucamās daļas sakārtošanu ar attiecīgā tipa segumu.
  2. Paredzēt labiekārtojumu, plānot pieguļošo teritoriju apzaļumošanu.
  3. Projekta izstrādē ņemt vērā SIA “ Firma L4” ēkas tehnisko apsekošanas atzinumu, kā arī SIA ”DAEG” veikto energoaudita veikto apsekošanu.

1. Izpildītājs nodod Pasūtītājam būvprojektu izstrādātu atbilstoši Ministru kabineta noteikumiem Nr.551 „Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”, noformētu atbilstoši LBN 202-15 „Būvprojekta saturs un noformēšana” prasībām, saskaņotu ar Pasūtītāju, ieinteresētajām organizācijām, zemes īpašniekiem, ar Ķekavas novada pašvaldības būvvaldes akceptu sešos eksemplāros papīra formātā un elektroniski vienā eksemplārā (CD) formātā, izmaksu aprēķinus (tāmi) - vienā eksemplāra papīra formātā, iešūts Pasūtītāja eksemplārā.
2. Izpildītājs nodod Pasūtītājam informāciju elektroniskā formā, kas pilnībā atbilst projekta informācijai papīra formātā (neiekļaujot izmaksu aprēķinu-tāmi. Tehniskais projekts elektroniskā formā ir izpildīts sekojošā formā (CD):
   1. Teksts (izmantojot MS Word).
   2. Darbu, materiālu daudzumu saraksts, tāmes (izmantojot MS Excel).
   3. Grafiskie materiāli (izmantojot Auto CAD programmatūru failu tipu \* dwg vai \*dgn formātā).

Izpildītājs ir atbildīgs par būvprojekta”Pirmsskolas izglītības iestādes “Zvaigznīte” energoefektivitātes uzlabošana” izstrādiJaunatnes iela 2, Valdlauči, Ķekavas pagasts, Ķekavas novads, **ēkas** kad. Nr. **8070 0010 1140 01,** tā atbilstību normatīvo aktu prasībām. Pilnīgai būvprojekta izstrādei un nepieciešamo jautājumu precizēšanai, Izpildītājs kontaktējas ar Pasūtītāja kontaktpersonu Jāni Vītoliņu, tālruņa numurs: +371 67847167, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

3.pielikums

Iepirkuma, ID Nr. ĶNP 2016/13, noteikumiem

**FINANŠU PIEDĀVĀJUMS**

|  |  |  |
| --- | --- | --- |
| **Nr.** | **Pakalpojuma izmaksu pozīcijas** | **Cena EUR**  **bez PVN** |
| 1. | Tehniskā projekta izstrāde |  |
| 2. | Autoruzraudzība |  |
|  | Piedāvātā līgumcena \* EUR bez PVN |  |

\* - Pretendents, sagatavojot finanšu piedāvājumu, piedāvātajā līgumcenā ir iekļāvis visas

izmaksas, kas var rasties projektēšanas gaitā.

4.pielikums

Iepirkuma, ID Nr. ĶNP 2016/13, noteikumiem

**APLIECINĀJUMS PAR PIEREDZI**

**1. Pretendenta pieredze**

Pretendenta nosaukums:

Reģistrēts Komercreģistrā:

ar Nr.

Apliecinām, ka mums iepriekšējo 3 (trīs) gadu laikā (no 2013. gada līdz piedāvājuma iesniegšanas brīdim) ir pieredze vismaz 1 (viena) līdzīga (pēc finanšu apjoma, rakstura un platības) tehniskā projekta izstrādē (projektam jābūt saskaņotam un akceptētam).

|  |  |  |  |  |  |
| --- | --- | --- | --- | --- | --- |
| Nr. | Līguma saturs | Līguma apjoms  EUR bez PVN | Līguma izpildes periods | Pasūtītājs, kontaktpersona, tālrunis | Statuss (galvenais uzņēmējs vai apakšuzņēmējs), veiktais darbu apjoms procentos \* |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\* Pretendentam jānorāda veikto darbu apjoms, kuru ir veicis pats pretendents, ja Pasūtītājam

radīsies šaubas, tas pieprasīs dokumentāciju, kas apliecina pretendenta veikto darbu apjomu.

**2. Būvprojektu vadītāja / sertificēta speciālistu vispārējā ēku projektēšanā pieredze**

Apliecinu, ka

*(Vārds, Uzvārds),* p.k.

(*personas kods)*

iepriekšējo 3 (trīs) gadu laikā (no 2013. gada līdz piedāvājuma iesniegšanas brīdim) esmu izpildījis vismaz 1 (vienu) līgumu par līdzīga (pēc finanšu apjoma, rakstura un platības) tehniskā projekta izstrādi (projektam jābūt saskaņotam un akceptētam).

|  |  |  |  |  |  |
| --- | --- | --- | --- | --- | --- |
| Nr. | Līguma saturs | Līguma apjoms  EUR bez PVN | Līguma izpildes periods | Pasūtītājs, kontaktpersona, tālrunis | Statuss (galvenais uzņēmējs vai apakšuzņēmējs), veiktais darbu apjoms procentos \* |
| 1. |  |  |  |  |  |
| 2. |  |  |  |  |  |

**3. Speciālistu apliecinājumi**

*Atbilstoši Iepirkuma noteikumu prasībām „speciālisti ir darba tiesiskās attiecībās ar Pretendentu* ***vai*** *ir*

*parakstījis apliecinājumu par dalību līguma izpildē” (aizpildīt atbilstošo).*

Apliecinu, ka es

(*norāda vārdu, uzvārdu*), p.k.

(*norāda*

*personas kodu*), esmu darba tiesiskajās attiecībās ar

*apakšuzņēmēja nosaukums*), pamatojoties uz

\_ (*Pretendenta vai*

, un apņemos strādāt

līguma izpildē kā

Iepirkuma nosacījumiem, gadījumā, ja

(*norāda speciālista nosaukumu*), atbilstoši

(Pretendenta nosaukums) tiks

piešķirtas tiesības slēgt līgumu par tehniskā projekta izstrādi. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā.

***vai***

Es,

(*norāda vārdu, uzvārdu*) p.k.

(*norāda personas kodu*), apakšā

parakstījies, apliecinu, ka apņemos strādāt līguma izpildē kā

(*norāda speciālista nosaukumu*), atbilstoši Iepirkuma nosacījumiem, gadījumā, ja

(Pretendenta nosaukums) tiks piešķirtas tiesības slēgt Iepirkuma līgumu par tehniskā projekta izstrādi. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā.

Paraksts: Vārds, uzvārds: Amats: Datums:

5.pielikums

Iepirkuma, ID Nr. ĶNP 2016/13, noteikumiem

**ĶEKAVAS NOVADA PAŠVALDĪBA**

**NMR kods 90000048491**

**Gaismas iela 19 k-9-1, Ķekava, Ķekavas pagasts, Ķekavas novads, LV-2123, tālrunis 67935803, fakss 67935819, e-pasts novads@kekava.lv**

**OBJEKTA APSEKOŠANAS REĢISTRĀCIJAS LAPA**

|  |  |  |  |  |  |  |
| --- | --- | --- | --- | --- | --- | --- |
| Objekta  nosaukums | **Pasūtītāja**  pārstāvis | **Pasūtītāja**  pārstāvja paraksts | Pretendentapilnvarotais pārstāvis  (vārds, uzvārds) | Kontakt-  tālrunis | Pretendenta pilnvarotā pārstāvja paraksts | Apsek  apsekošanas datums |
| Pirmsskolas izglītības iestādes “Zvaigznīte” energoefektivitātes uzlabošanas būvprojekta izstrāde Jaunatnes ielā 2, Valdlaučos, Ķekavas pagastā, Ķekavas novadā. |  |  |  |  |  |  |